นิกเกอิปิดเช้าดิ่ง 309 จุด หลังตลาดหุ้นจีนร่วงหนัก
นิกเกอิปิดเช้าดิ่ง 309 จุด หลังตลาดหุ้นจีนร่วงหนัก
8 ก.ค. 2558

ดัชนีนิกเกอิตลาดหุ้นโตเกียวปิดภาคเช้าร่วงลงกว่า 300 จุดในวันนี้ โดยดัชนีนิกเกอิปิดภาคเช้าร่วงลง 309.00 จุด หรือ 1.52% แตะที่ 20,067.59 จุดเนื่องจากนักลงทุนวิตกกังวลว่าการชะลอตัวทางเศรษฐกิจของจีนอาจจะส่งผลกระทบต่อเศรษฐกิจญี่ปุ่นด้วย หลังจากตลาดหุ้นจีนดิ่งลงอย่างหนักในช่วงเช้าวันนี้
ตลาดหุ้นโตเกียวปรับตัวลงตั้งแต่ตลาดเปิดทำการ และร่วงลงอีกในเวลาต่อมา หลังจากดัชนีเซี่ยงไฮ้คอมโพสติตลาดหุ้นจีนดิ่งลงราว 7% ก่อนที่จะลดช่วงลบในตอนสาย นักลงทุนวิตกกังวลว่า การร่วงลงของตลาดหุ้นจีนอาจจะส่งผลให้เศรษฐกิจจีนชะลอตัวลงด้วย
หุ้นอิโตชู ซึ่งมีการลงทุนเป็นหลักในประเทศจีน ร่วงลง 8.9% ส่วนหุ้นตัวอื่นๆร่วงลงเนื่องจากการคาดการณ์ที่ว่า ความต้องการสินค้าโภคภัณฑ์ในประเทศจีนจะซบเซาลง โดยหุ้นแปซิฟิก เมทัลส์ ปรับลง 4.9%